Bård Faust

Bård «Faust» Guldvik Eithun (født 1974) er en norsk trommeslager innen black metal-sjangeren. 

Han har blant annet vært med i bandene Thorns og Emperor, hadde et kort innhopp i Dissection, og har jobbet med Sirius, Cadaver Inc, Scum og Ulver. Pr 2025 er han medlem av Blood Tsunami og Djevel.

I 1994 ble han dømt for en kirkebrann og et drap, begge utført i 1992.

 Biografi 
Tidlig i karrieren drev han blant annet fanzinen Orcustus som kom ut i et lite antall eksemplarer – senere inspirasjon for navnevalget til bandet Orcustus. I et års tid jobbet han også i Øystein «Euronymous» Aarseths platebutikk Helvete.

 Musikkarriere 
«Faust» var trommeslager for Thorns i perioden 1990–92, men kanskje best kjent for sitt arbeide med det symfoniske black metal-bandet Emperor (1992–1993) – spesielt på albumet In the Nightside Eclipse. Han har også spilt i Aborym. 

Han har vært med i thrashmetalbandet Blood Tsunami siden oppstarten i 2005, og siden 2018 er han fast trommis for svartmetallbandet Djevel.

Han skriver dessuten tekster for andre band, som for eksempel Zyklon. Mens han satt fengslet skrev han tekster og leste inn talespor (spoken words) til plater for Aborym og Cadaver Inc.

I 2010 deltok han på en Bathory-tribute på festivalen Hole In The Sky, etter at grunnleggeren Quorthon døde samme vår. Bandet besto foruten Faust av gitaristene Ivar Bjørnson og Samoth, bassist Apollyon, pluss Abbath, Gaahl, Grutle Kjellson, Nocturno Culto og Satyr på vokal.

 Drap og kirkebrann 
I august 1992 knivstakk og drepte Eithun en homofil mann som angivelig hadde kommet med seksuelle tilnærmelser, i Olympiaparken på Lillehammer. Et par dager etter dro han sammen med Varg Vikernes og Øystein «Euronymous» Aarseth til Oslo, hvor de brente ned Holmenkollen kapell. Politiet sto lenge uten spor i Lillehammerdrapet, og det var først under etterforskingen av drapet på Euronymous året etter at Eithun ble koblet til saken. 

Eithun ble i 1994 dømt til 14 års fengsel for drapet, og ble løslatt i 2003.

 Stil 
Faust mener selv at spillingen hans preges av groove og tempo, med teknikkbiten som mer underordnet. Av tidlige inspirasjonskilder har han nevnt Peter Criss, Ian Paice, Bill Ward og John Bonham, mens i nyere tid er trommiser som Dave Lombardo og Matz Ekström (Candlemass) blant favorittene.

 Diskografi 

 Aborym 
 Generator 2006

 Blood Tsunami 
 Demo 2005
 Thrash Metal (album) 2007 

 Cadaver Inc. 
 Discipline (sporet «Kill Tech») 2000 (Earache)

 Decomposed Cunt 
 «reh(abilitation)-tape 1989» 1989

 Disiplin 
 Strategy Formulation (tekster og vokal) 2003 (Moonfog).

 Djevel 
 Blant svarte graner 2018 (Aftermath)
 Ormer til armer, maane til hode 2019 (Aftermath)
 Tanker som rir natten 2021 (Aftermath)

 Emperor 
 A Midsummer Night's Dream (live-bootleg) 1993
 In the Nightside Eclipse 1993 (Candlelight)
 Emperor (mini-album) 1992/1993 (Candlelight)
 As the Shadows Rise 1992/1993 (Nocturnal Art Prod)
 Emperor / Wrath of the Tyrant (utgitt av Wild Rags Rec.) 1993/94
 True Kings of Norway (split album) 2000
 Scattered Ashes: A Decade Of Emperial Wrath (samlealubm) 2003

 Hesperus Dimension 
 Spoken passage (demo) 2005

 Impostor 
 Violent World 1991
 Still Not Satisfied-demo 1990

 Scum 
 Protest Life (single-CD) 2005
 Gospels for the Sick 2005

 Sirius 
 Spectral Transition – Dimension Sirius (album) 2000 (Nocturnal Art Prod)

 Thorns 
 Diverse demo-opptak 1991-1992
 Stigma Diabolicum (samlealbum) 2007 (Kyrck Prod.)

 Ulver 
 Perdition City der han spilte trommer på sporet «The Future Sound of Music» 2000 (Jester)

 Zyklon 
 Disintegrate (teksforfatter) 2006

 Mongo Ninja 
 ...And The Wrist is History (Indie Recordings) 2009
 No Cunt For Old Men (Indie Recordings) 2010
 Nocturnal Neanderthals (Indie Recordings) 2010

 Referanser 

 Eksterne lenker 



Kategori:Norske trommeslagere
Kategori:Emperor-medlemmer
Kategori:Norske black metal-musikere
Kategori:Nordmenn dømt for drap